CELEX: 32007D0066
Language: da
Date: 2006-12-18 00:00:00
Title: Kommissionens beslutning af 18. december 2006 om et tidsbegrænset forsøg vedrørende forhøjelse af maksimumsvægten af et parti frø af visse foderplanter i henhold til Rådets direktiv 66/401/EØF (meddelt under nummer K(2006) 6572) (EØS-relevant tekst)

6.2.2007   
            
            
               DA
            
            
               Den Europæiske Unions Tidende
            
            
               L 32/161
            
         
      KOMMISSIONENS BESLUTNING
   
   af 18. december 2006
   om et tidsbegrænset forsøg vedrørende forhøjelse af maksimumsvægten af et parti frø af visse foderplanter i henhold til Rådets direktiv 66/401/EØF
   (meddelt under nummer K(2006) 6572)
   (EØS-relevant tekst)
   (2007/66/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 13a, og
   ud fra følgende betragtninger:
   
               (1)
            
            
               Ved direktiv 66/401/EØF er der fastsat en maksimumsgrænse for, hvor meget et parti må veje, idet formålet er at undgå, at afprøvningen af frø sker på uensartede frøpartier.
            
         
               (2)
            
            
               Ændringer i praksis for så vidt angår produktionen af og handelen med frø, og især de større frøafgrøder og metoderne til transport af frø, herunder forsendelse som styrtgods, peger i retning af, at det kunne være ønskeligt at forhøje den foreskrevne maksimumsvægt pr. parti for frø af græsser.
            
         
               (3)
            
            
               Ved Kommissionens beslutning 2002/454/EF (2) blev der iværksat et tidsbegrænset forsøg med forhøjelse af maksimumsvægten af et parti frø af visse foderplanter i henhold til direktiv 66/401/EØF, som skulle afsluttes den 1. juni 2003. Der var imidlertid ingen frøfirmaer, der deltog, fordi der i henhold til nævnte beslutning skulle gennemføres en heterogenitetsundersøgelse på hvert parti, der blev produceret i forsøgsperioden, hvilket ville være forbundet med store ekstraomkostninger.
            
         
               (4)
            
            
               Gældende praksis i international sammenhæng, dvs. den tekniske protokol fra ISTA (International Seed Testing Association) og ISF (International Seed Federation), som blev godkendt af ISTA's eksekutivkomité den 10. februar 2006 og vedtaget af OECD-Rådet (Organisationen for Økonomisk Samarbejde og Udvikling) den 24. maj 2006, tillader procedurer, som gør det muligt at øge maksimumsvægten pr. parti for græsser.
            
         
               (5)
            
            
               For at få afprøvet i praksis, under hvilke forhold et produktionsanlæg kan producere tilstrækkeligt homogene, store frøpartier, bør der gennemføres et tidsbegrænset forsøg, hvor maksimumsvægten af et parti græsser øges.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —
            
         VEDTAGET FØLGENDE BESLUTNING:
   Artikel 1
   1.   Uanset artikel 7, stk. 2, i direktiv 66/401/EØF og bilag III til samme direktiv er maksimumsvægten af et parti på 25 ton for frø af de arter, der er opført i kolonne 1 i bilag III til direktivet under overskriften »GRAMINEAE«, for medlemsstater, der deltager i det tidsbegrænsede forsøg.
   2.   Medlemsstater, der deltager i det tidsbegrænsede forsøg, skal ud over betingelserne i direktiv 66/401/EØF opfylde de i bilaget til nærværende beslutning fastsatte betingelser.
   3.   Medlemsstater, der deltager i forsøget, underretter Kommissionen herom. De kan til enhver tid trække sig ud af forsøget ved at informere Kommissionen herom.
   Artikel 2
   Medlemsstaterne forelægger senest den 31. marts hvert år Kommissionen og de øvrige medlemsstater en rapport om resultaterne af forsøget for det foregående år.
   Artikel 3
   Det tidsbegrænsede forsøg iværksættes den 1. januar 2007 og afsluttes den 30. juni 2012.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 18. december 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT  125 af 11.7.1966, s. 2298/66. Senest ændret ved direktiv 2004/117/EF (EUT L 14 af 18.1.2005, s. 18).
   
      (2)  EFT L 155 af 14.6.2002, s. 57.
   
      BILAG
      Betingelser, jf. artikel 1:
      
                  a)
               
               
                  Fravigelse af den fastsatte maksimumsgrænse for størrelsen af partier af Gramineae-frø sker i overensstemmelse med dokumentet »ISTA/ISF Experiment on Herbage Seed Lot Size« (1), som blev vedtaget af OECD-Rådet den 24. maj 2006:
               
            
                  b)
               
               
                  Frøproducenterne skal være officielt autoriseret af certificeringsmyndigheden.
               
            
                  c)
               
               
                  På den officielle etiket, der er foreskrevet ifølge direktiv 66/401/EØF, skal denne beslutnings nummer være anført efter angivelsen »EF-regler og -normer«.
               
            
                  d)
               
               
                  Prøver, som leveres til sammenlignende fællesskabsprøver af en medlemsstat, der deltager i det tidsbegrænsede forsøg, skal hidrøre fra frøpartier, der er officielt certificeret under dette forsøgs betingelser.
               
            
                  e)
               
               
                  Certificeringsmyndigheden skal overvåge forsøget og skal, i det omfang det er relevant, foretage kontrol af op til 5 % af heterogenitetsundersøgelserne.
               
            
         (1)  http://www.seedtest.org/en/content—-1 — 1039.html